EkBass/fiwiki-20250220-pages-articles huggingface dataset:
Sarvirahkasammal

Sarvirahkasammal eli rantarahkasammal (Sphagnum auriculatum) on sammallaji. Se kuuluu Sphagnaceae-heimoon ja rahkasammalten sukuun. Laji on uhanalaisuusluokittelussa elinvoimainen. Suomessa sarvirahkasammalta esiintyy Lounais-Suomessa. Siitä on myös käytetty tieteellistä nimeä Sphagnum denticulatum. Yleisväriltään se on kellertävää tai vaaleanvihreää. Se kasvaa karuilla ja keskiravinteisilla paikoilla. == Lähteet == Luokka:Rahkasammalet
Lankakerä (EP)

Lankakerä on Itkevä tyttö -rockyhtyeen kolmas EP-julkaisu. Se julkaistiin Kaakao Recordsin kautta vuonna 2009.Itkevä tyttö Levy sisältää neljä kappaletta, joista kaksi on äänitetty studiossa livenä. EP:n nimikappale, Lankakerä, on myös yhtyeen samana vuonna ilmestyneellä albumilla Meri, Kohtaus uneliaasta elokuvasta taas samalta albumilta pois jätetty kappale. Itkevä tyttö – Studiopäiväkirja 2008 Jätän sen sanomatta -kappaleelle on tehty myös musiikkivideo, jonka on ohjannut laulaja-kitaristi Lauri-Matti Parppei. Noise.fi: Itkevä tyttö jatkaa EP:llä Levyn on tuottanut ja äänittänyt Timo Kuismanen, joka myös miksasi EP:n yhdessä Parppein kanssa. Masteroinnista vastasi Joona Lukala. == Kappaleet == # # # # == Lähteet == Luokka:Vuoden 2009 EP:t Luokka:Itkevän tytön albumit
Vaalearahkasammal

Vaalearahkasammal (Sphagnum centrale) on sammallaji. Se kuuluu rahkasammalten heimoon ja sukuun. Uhanalaisuusluokittelussa se on elinvoimainen. == Ulkonäkö == Vaalearahkasammal kasvaa noin 10-20 senttimetriä korkeaksi. Se on möyheä. Väriltään se on vihreä, ruskeanvihreä tai vaaleanvihreä, siinä ei ole punaista. Sen varsilehdet ovat usein kärkipuoliskostaan leveimmillään. == Levinneisyys == Vaalearahkasammalta esiintyy yleisesti koko Suomessa. == Elinympäristö == Vaalearahkasammal kasvaa useimmiten keskiravinteisissa korvissa. Sitä tavataan myös rannoilla, letoilla, ja nevoilla. ==Lähteet== Luokka:Rahkasammalet
Pyöräily kesäolympialaisissa 1896

Pyöräily kesäolympialaisissa 1896 järjestettiin 8. - 13\. huhtikuuta. Yhteensä kuuteen pyöräilytapahtumaan osallistui 19 urheilijaa viidestä eri maasta. Kaikki pyöräilijät olivat miehiä. == Mitalistit == Laji Kultaa Hopeaa Pronssia Maantieajo Aristidis Konstantinidis August von Gödrich Edward Battel Sprintti Paul Masson Stamatios Nikolopulos Léon Flameng Aika-ajo Paul Masson Stamatios Nikolopulos Adolf Schmal 10 kilometrin ajo Paul Masson Léon Flameng Adolf Schmal 100 kilometrin ajo Léon Flameng Georgios Kolettis - 12 tunnin ajo Adolf Schmal Frank Keeping - == Osallistuvat maat == Suluissa maan lähettämien kilpailijoiden lukumäärä. * Itävalta (1) * (2) * Saksa (5) * (2) * Kreikka (9*) *: mukana yksi turkkilainen, joka edusti Kreikkaa == Mitalitaulukko == Sija Maa Kulta Hopea Pronssi Mitalien määrä 1\. 4 1 1 6 2\. Kreikka 1 3 0 4 3\. Itävalta 1 0 2 3 4\. 0 1 1 2 5\. Saksa 0 1 0 1 ==Lähteet== *
Lukojanov

Lukojanov () on kaupunki Nižni Novgorodin alueella Venäjällä. Se sijaitsee Okan sivujoen Tjošan rannalla 173 kilometriä Nižni Novgorodista kaakkoon. Kaupunki on Lukojanovin piirin keskus. Sen kautta kulkee Nižni Novgorodin ja Krasnyi Uzelin välinen rautatie. Asukkaita on 12 300 (vuonna 2009). Lukojanovin kylä tunnetaan 1700-luvun alusta lähtien. Vuonna 1779 siitä tuli kaupunki ja Nižni Novgorodin lääniin kuuluneen kihlakunnan keskus. Seutu on lähinnä maatalousaluetta, jossa on myös metalli-, lasi- ja elintarviketeollisuutta. ==Lähteet== * ==Aiheesta muualla== * Lukojanovin kaupungille omistettu sivusto * Lukojanovin piiri Nižni Novgorodin alueen sivustolla Luokka:Nižni Novgorodin alueen kaupungit
Magdalena (joki)

Magdalena () eli Yuma () on Kolumbian suurin joki. Se on 1 650 kilometrin pituinen ja sijaitsee pääasiassa maan länsiosissa. Sen alajuoksu on pitkälti purjehduskelpoinen, vaikka sen suistossa esiintyy ajoittain liikkuvia hiekkasärkkiä. Joen nimi on annettu Raamatun Maria Magdalenan mukaan. Magdalena alkaa Andeilta Etelä-Kolumbiasta. Sen jokilaakso jakaa Andien pohjoisosan kahteen osaan. Joki virtaa pääasiassa koillissuuntaan, mutta rannikon alangolla se kääntyy länteen ja noin 100 kilometriä lännempänä jälleen pohjoiseen. Joki laskee Karibianmereen, ja sen suulla on Barranquillan kaupunki. Joen varrella on myös Magdalena-niminen Kolumbian departementti. Joen varrella on kuvattu suuri osa Mike Newellin vuonna 2007 ohjaamasta elokuvasta Rakkautta koleran aikaan, joka perustuu Gabriel García Márquezin samannimiseen romaaniin. Luokka:Kolumbian joet Luokka:Karibianmereen laskevat vesistöt Luokka:Seulonnan keskeiset artikkelit
Lyskovo

Lyskovo () on kaupunki Nižni Novgorodin alueella Venäjällä. Se sijaitsee Volgan rannalla 90 kilometriä Nižni Novgorodista kaakkoon. Kaupunki on Lyskovon piirin keskus. Sen kautta kulkee Moskovan ja Kazanin välinen M7-valtatie. Asukkaita on 23 400 (vuonna 2005). Paikkakunta on syntynyt 1400-luvulla. Olenja-mäellä on vanhan linnoituksen raunioita. Kaupunginoikeudet Lyskovo sai vuonna 1925. Nykyään siellä on mm. sähköteknistä, metalli- ja elintarviketeollisuutta. Nähtävyyksiä on vuonna 1711 rakennettu Kristuksen kirkastumisen katedraali, Kristuksen taivaaseen astumisen kirkko vuodelta 1838 sekä Georgian kuninkaiden viimeisen jälkeläisen G. A. Gruzinskin kartano. ==Lähteet== * ==Aiheesta muualla== * Lyskovon piiri Nižni Novgorodin alueen sivustolla Luokka:Nižni Novgorodin alueen kaupungit
Munib Younan

Munib Younan (; s. 18. syyskuuta 1950 Jerusalem, Israel) toimi vuodesta 1998 vuoteen 2018 Jordanian ja Pyhän maan evankelisluterilaisen kirkon piispana Palestiinassa ja Jordaniassa. Hänen seuraajanaan toimii Sani Ibrahim Azar. Hänen puolisonsa on vuodesta 1980 alkaen ollut Suad Yacoub Haifasta (alun perin vuonna 1948 tyhjennetystä Kfar Bir'imin kylästä). Perheessä on kolme lasta. Munib Younan on suorittanut teologian maisterin tutkinnon Helsingin yliopistossa. Younan on Jerusalemin kansainvälisen kristillisen komitean () neuvoston puheenjohtaja. Hänet valittiin 24. heinäkuuta 2010 Luterilaisen maailmanliiton puheenjohtajaksi seitsemän vuoden kaudelle, joka päättyi toukokuussa 2017. Vuodesta 2004 Younan on ollut Lähi-idän evankelisten kirkkojen yhteisön () puheenjohtaja. Vuonna 2001 hän sai Suomen kristillisen rauhanliikkeen rauhanpalkinnon ja vuonna 2005 Beetlehemin tähti-palkinnon Palestiinan presidentiltä Mahmoud Abbasilta. ==Julkaisut== * . ==Lähteet== * ===Viitteet=== ==Aiheesta muualla== * Sovinnon edellytykset Lähi-idässä * Sovinto Lähi-Idässä Punaisen Ristin kansainväliselle komitealle ja YK:lle piispa Younanin puhe Porissa 15.7.2009) * "Pyhä Maa" - Kristillisiä näkökulmia Israelin-Palestiinan konfliktiin (ml. piispa Younanin tiedotteita ja lausuntoja). Luokka:Luterilaiset piispat Luokka:Israelilaiset papit Luokka:Palestiinalaiset papit Luokka:Vuonna 1950 syntyneet Luokka:Elävät henkilöt
Lgov

Lgov () on kaupunki Kurskin alueella Venäjällä. Se sijaitsee Desnan sivujoen Seimin varrella 85 kilometriä Kurskista länteen. Siellä risteytyvät Brjanskiin, Kurskiin, Belgorodin alueen Gotnjaan ja Ukrainan Vorožbaan johtavat rautatiet. Merkittävin rautatieasema on Lgovin Kiovan asema. Kaupunki muodostaa oman noin 21 400 asukkaan (2010) kaupunkipiirinsä, mutta on myös noin 14 400 asukkaan Lgovin piirin keskus. Vuonna 1669 paikalle perustettiin luostari, joka myöhemmin lakkautettiin. Luostarin yhteyteen syntyneestä kylästä tuli kaupunki ja ympäröivän kihlakunnan keskus vuonna 1779. 1800-luvun loppupuolella rakennettiin Kurskista Kiovaan sekä Brjanskista Harkovaan johtavat rautatiet ja paikkakunnalle alkoi syntyi teollisuutta. Toisen maailmansodan aikana kaupunki oli saksalaisten miehittämä ja vaurioitui pahoin. Vuonna 1954 Lgoviin yhdistettiin sen lähellä sijaitsevat asemataajamat. Nykyään kaupunki on maatalousalueen keskus, jossa on lähinnä elintarviketeollisuutta. Nähtävyyksiä ovat Barjatinskin ruhtinassuvun kartano sekä paikkakunnalla syntyneiden runoilija Nikolai Asejevin ja lastenkirjailija Arkadi Gaidarin kotimuseot. Tiedosto:Lgov-Kievsky (Lgov-1) Train Station.jpg|Rautatieasema. Tiedosto:Г. Льгов - panoramio.jpg|Paikallisen hotellin tyyliä. Tiedosto:Szovjetunió, Lgov. A Szejm folyó felrobbantott hídja felől. Fortepan 27331.jpg|Tuhottu silta, kaupunkikuva toisen maailmansodan ajalta. Tiedosto:Свято-Никольский собор (Льгов) 2014.jpg|Pyhän Nikolain kirkko (kuvattu 2014). Tiedosto:УспенскийхрамЛьгов.JPG|Uspenskin kirkkoa. ==Lähteet== ===Lähteet, joihin ei viitata=== * ==Aiheesta muualla== * Lgovin kaupungille omistettu sivusto , * Lgovin piiri Kurskin alueen sivustolla Luokka:Kurskin alueen kaupungit
Ljudinovo

Ljudinovo () on kaupunki Kalugan alueella Venäjällä. Se sijaitsee Nepolot-joen muodostaman tekojärven rannalla 200 kilometriä Kalugasta lounaaseen. Kaupunki on Ljudinovon piirin keskus. Sen kautta kulkee Brjanskin ja Vjazman välinen rautatie. Asukkaita on 40 900 henkeä (vuonna 2009). Paikkakunta on syntynyt vuonna 1755 rakennetun rautatehtaan yhteyteen. Ljudinovon metallitehtaalla rakennettiin Venäjän ensimmäiset höyrylaivat ja vuonna 1870 yksi ensimmäisistä dieselvetureista. Kaupunginoikeudet Ljudinovo sai vuonna 1938. Toisen maailmansodan aikana se oli kolmen kuukauden ajan saksalaisten miehittämä. Kaupungissa on edelleen lähinnä metalli- ja konepajateollisuutta. ==Lähteet== * == Aiheesta muualla == Luokka:Kalugan alueen kaupungit
Pyöräily kesäolympialaisissa 1896 – miesten maantieajo

Miesten pyöräilyn maantieajo kesäolympialaisissa 1896 käytiin 12. huhtikuuta. Reitti oli 87 kilometriä pitkä ja sillä ajettiin Ateenasta Marathoniin ja takaisin. Kilpailuun osallistui seitsemän urheilijaa kolmesta maasta ja sen voitti kreikkalainen Aristidis Konstantinidis. == Tulokset == Sija Nimi Maa Aika 1 Aristidis Konstantinidis 3.22,31 2 August von Gödrich Saksa 3.42,18 3 Edward Battel Ei tiedossa 4-7 Georgios Aspiotis Ei tiedossa 4-7 Miltiades Iatrou Ei tiedossa 4-7 Konstantinos Konstantinou Ei tiedossa 4-7 Georgios Paraskevopoulos Ei tiedossa Kilpailussa Konstantinidis johti kilpailua alusta aina Marathoniin saapumiseen saakka. Hänen polkupyöränsä kuitenkin hajosi matkalla takaisin, joten Edward Battel ohitti hänet ennen kuin hän pääsi jatkamaan toisella polkupyörällä. Sekä Konstantinidis että Battel kaatuivat vielä tämän jälkeen. Battelin kaatuminen oli tarpeeksi vakava pudottaakseen hänet August von Gödrichin taakse. Luokka:Pyöräily kesäolympialaisissa 1896
Norman (yritys)

Norman (viralliselta nimeltään Norman ASA), on norjalainen yritys, joka valmistaa tietoturvaohjelmistoja yrityksille ja kotitalouksille. Yritys perustettiin vuonna 1984. ==Lähteet== == Aiheesta muualla == * Norman.com Luokka:Norjalaiset yritykset Luokka:Tietoturva Luokka:Ohjelmistoyhtiöt
Makarov (kaupunki)

Makarov () on kaupunki Sahalinin alueella Venäjällä. Se sijaitsee Sahalinin saaren itärannikolla 235 kilometriä Južno-Sahalinskista pohjoiseen. Kaupungin kautta kulkee Korsakovin ja Tymovskin välinen rautatie sekä Južno-Sahalinskin ja Aleksandrovsk-Sahalinski välinen maantie. Asukkaita on 6 700 henkeä (vuonna 2008). Paikalla sijainnut Seljutoran kylä on perustettu vuonna 1892. Vuosina 1905–1935 se kuului Japanille. Makarovin kaupunki sai nimensä vuonna 1946 amiraali Stepan Makarovin mukaan. Neuvostoaikana paikkakunnalla oli sellu- ja paperitehdas sekä hiilikaivos. Nykyään tärkeimmät elinkeinot ovat mekaaninen puunjalostus ja kalanjalostus. ==Lähteet== * ==Aiheesta muualla== * Makarovin kaupunki Sahalinin alueen sivustolla Luokka:Sahalinin alueen kaupungit
Pyöräily kesäolympialaisissa 1896 – miesten aika-ajo

Miesten pyöräilyn aika-ajo kesäolympialaisissa 1896 järjestettiin 11. huhtikuuta. Vuonna 1896 oli ainoa kerta, kun tämän kilpailun matka oli 333 metriä, sillä kun kilpailu palasi olympiaohjelmaan vuonna 1928, matkan pituus oli yksi kilometri. == Tulokset == Sija Nimi Maa Aika 1 Paul Masson 24,0 s 2 Stamatios Nikolopulos 26,0 s 2 Adolf Schmal Itävalta 26,0 s 4 Edward Battel 26,2 s 5 Frank Keeping 27,0 s 5 Theodor Leupold Saksa 27,0 s 5 Léon Flameng 27,0 s 8 Joseph Rosemeyer Saksa 27,2 s === Kilpailu 2. sijasta === Sija Nimi Maa Aika 1 Stamatios Nikolopulos 25,4 s 2 Adolf Schmal Itävalta 26,6 s Koska Nikolopoulos ja Schmal saivat saman ajan, ajoivat he uusinnan toisesta ja kolmannesta sijasta. Nikolopoulos oli nopeampi ja sijoittui toiseksi. Luokka:Pyöräily kesäolympialaisissa 1896
Bastards (albumi)

Bastards on brittiläisen heavy metal -yhtyeen Motörheadin yhdestoista studioalbumi. Se oli myös ensimmäinen levy, joka levytettiin kokoonpanolla Würzel, Lemmy, Phil Campbell ja Mikkey Dee. Se oli myös ensimmäinen Howard Bensonin tuottama Motörhead-albumi. Kaupallisesti epäonnistuneiden albumeiden 1916 ja March ör Dien jälkeen yhtye palasi juurilleen, ollen äänekäs ja nopea. Sanoitusten aiheet vaihtelevat paljon, käsitellen esim. yhteiskunnallista arvostelua ("On Your Feet or On Your Knees"), sotaa ("I Am The Sword, "Death or Glory"), lasten seksuaalista hyväksikäyttöä ("Don't Let Daddy Kiss Me") sekä totaalista sekasortoa ("Burner"). "Born to Raise Hell" äänitettiin myöhemmin uudelleen Whitfield Cranen ja Ice T:n kanssa. Tämä versio julkaistiin myös singlenä, päästen myös elokuvaan Airheads – sekopäät. Joe Petagno, Motörheadin pitkäaikainen kansitaiteilija, kertoi Inferno 30th Anniversary edition- DVDllä, että levyn alkuperäiseksi nimeksi oli alun perin tulossa Devils. Hän oli jo piirtänyt kansikuvan tälle nimelle, kun se vaihtui Bastardsiksi. == Kappaleet == Kaikki kappaleet kirjoittanut Lemmy, Würzel, Phil Campbell ja Mikkey Dee, ellei toisin mainita. # # # # # # # # # # # # # == Kokoonpano == * Lemmy Kilmister – basso, laulu * Phil Campbell – kitara * Würzel – kitara * Mikkey Dee – rummut \+ * Howard Benson – koskettimet == Arviot == * Allmusic: http://www.allmusic.com/album/r237080 == Aiheesta muualla == * Motorhead official website * Bastards discogs.com -sivustolla * == Lähteet == Luokka:Motörheadin albumit Luokka:Vuoden 1993 albumit
Armas Saastamoinen

Armas Herman (A. H.) Saastamoinen (14. huhtikuuta 1886 Kuopio – 20. lokakuuta 1932 Lontoo) oli suomalainen liikemies, kansanedustaja ja Suomen lähettiläs Kööpenhaminassa, Haagissa, Washingtonissa ja Lontoossa. A. H. Saastamoinen oli kuopiolaisen kauppaneuvos Herman Saastamoisen ja Alexandra Sofia Tengmanin vanhin poika.Vahe 1994, 84-85 Hänen veljiään olivat vuorineuvos Onni Saastamoinen ja diplomaatti Yrjö Saastamoinen. Hänen puolisonsa vuodesta 1909 lähtien oli Edla Emilia (Emily) Carssen. Saastamoinen osallistui jääkäriliikkeen toimintaan värvärinä Pohjois-Savossa. Hän myös vieraili jääkärien luona Lockstedtin leirillä.Lauerma 1966, 208–209, 310–311 Saastamoinen toimi aluksi salaisesti toimineen Savon suojeluskuntapiirin päällikkönä vuonna 1917 sekä Pohjois-Savon ja Kainuun sotilaspiirin esikuntapäällikkönä sisällissodan aikana 1918. Sodan jälkeen hänestä tuli Suomen lähettiläs ensin Kööpenhaminaan (1918–1919) ja sitten Washingtoniin (1919–1921). Lähettilään tehtävistä hän palasi Suomeen perheensä yritysten H. Saastamoinen Ltd:n, H. Saastamoinen & pojat Oy:n ja Saastamoisen faneeri Oy:n johtoon 1921. Tässä tehtävässä hän jatkoi vuoteen 1926, jolloin keskittyi yhteiskunnallisiin tehtäviin. Hän oli kokoomuspuolueen kansanedustajana vuosina 1924–1926. Saastamoinen nimitettiin Suomen lähettilääksi Lontooseen ja Haagiin 1926. Hän hoiti näitä tehtäviä kuolemaansa saakka. Saastamoinen kuoli Lontoossa 1932. ==Lähteet== * * * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Jääkäriaktivismi Luokka:Suomalaiset diplomaatit Luokka:Suomen sisällissodan valkoiset Luokka:Suomalaiset liikemiehet Luokka:Vuonna 1886 syntyneet Luokka:Vuonna 1932 kuolleet
Makarov

Makarov tai Makarova voi tarkoittaa seuraavia: == Paikkoja == * Makarov, kaupunki Venäjällä * Makarov-11, väitetty CIA:n vankila Ukrainassa == Henkilöitä == * Andrei Makarov (s. 1971), valkovenäläinen kävelijä * Andrei Makarov (s. 1972), kazakstanilainen painonnostaja * Andrei Makarov (s. 1993), venäläinen jääkiekkomaalivahti * Denis Makarov (s. 1998), venäläinen jalkapalloilija * Igor Makarov, Ihar Makarau (s. 1979), valkovenäläinen judoka ja olympiavoittaja * Igor Makarov (s. 1987), venäläinen jääkiekkoilija * Ivan Makarov (1900–1937), neuvostoliittolainen kirjailija * Nikolai Makarov (1914–1988), neuvostoliittolainen asesuunnittelija * Nikolai Makarov (s. 1948), neuvostoliittolainen jääkiekkoilija ja maailmanmestari * Nikolai Makarov (s. 1949), venäläinen kenraali ja asevoimien komentaja * Oleg Makarov (1933–2003), venäläinen kosmonautti ja insinööri * Sergei Makarov (s. 1958), venäläinen jääkiekkoilija, kaksinkertainen olympiavoittaja ja maailmanmestari * Sergei Makarov (s. 1964), venäläinen jääkiekkoilija * Sergei Makarov (s. 1973), venäläinen keihäänheittäjä ja olympiamitalisti * Stepan Makarov (1849–1904), venäläinen vara-amiraali * Viktor Makarov (s. 1965), ukrainalainen pistooliampuja === Makarova === * Inna Makarova (1928–2020), venäläinen näyttelijä * Jekaterina Makarova (s. 1988), venäläinen tennispelaaja ja olympiavoittaja * Ksenija Makarova (s. 1992), venäläis- yhdysvaltalainen taitoluistelija * Natalia Makarova (s. 1940), venäläinen balettitanssija, koreografi ja näyttelijä == Muita merkityksiä == * Makarov PM, venäläinen pistooli * Admiral Makarov, Venäjän laivaston Grigorovitš- luokan ohjusfregatti. * Admiral Makarov, vuonna 1975 valmistunut venäläinen jäänmurtaja. * Admiral Makarov, vuosina 1908–1922 palvellut venäläinen ja neuvostoliittolainen risteilijä.
Pyöräily kesäolympialaisissa 1896 – miesten sprintti

Miesten pyöräilyn sprintti kesäolympialaisissa 1896 käytiin 11. huhtikuuta. Matkan pituus oli kaksi kilometriä ja kilpailuun osallistui neljä pyöräilijää kolmesta valtiosta. == Tulokset == Sija Nimi Maa Aika 1 Paul Masson 4,58,2 2 Stamatios Nikolopulos 5,00,2 3 Léon Flameng Ei tiedossa – Joseph Rosemeyer Saksa DNF DNF = keskeytti Joseph Rosemeyer keskeytti polkupyörän mekaanisten ongelmien takia. Luokka:Pyöräily kesäolympialaisissa 1896
Pyöräily kesäolympialaisissa 1896 – miesten 10 kilometrin ajo

Miesten 10 kilometrin pyöräily kesäolympialaisissa 1896 käytiin 11. huhtikuuta. Kilpailuun osallistui kuusi pyöräilijää neljästä valtiosta ja sen voitti Ranskan Paul Masson. == Tulokset == Sija Nimi Maa Aika 1 Paul Masson 17,54,2 2 Léon Flameng 17,54,2 3 Adolf Schmal Itävalta Ei tiedossa 4 Joseph Rosemeyer Saksa Ei tiedossa 5 Aristidis Konstantinidis Kreikka Ei tiedossa – Georgios Kolettis Kreikka DNF DNF = Keskeytti Kreikkalaiset törmäsivät keskenään vajaan seitsemän kilometrin kohdalla. Heistä Aristidis Konstantinidis pääsi maaliin saakka, mutta Kolettis joutui keskeyttämään vammojensa takia jatkettuaan kolarin jälkeen kuitenkin vielä hetken verran. Luokka:Pyöräily kesäolympialaisissa 1896
Mansikkakuume

Mansikkakuume on lääketieteessä tuntematon mutta joissakin lähteissä mainittu tauti, joka voi tulla mansikoiden liiallisesta nauttimisesta. Oireita ovat kova kuume, joka kuitenkin kestää vain päivän, ja väsymys. Oireet ovat samantapaiset kuin lämpöhalvauksessa. Mansikkakuumeen olemassaolo itsenäisenä tautina on hyvin kyseenalainen. == Lähteet == Luokka:Sairaudet
Pyöräily kesäolympialaisissa 1896 – miesten 100 kilometrin ajo

Miesten 100 kilometrin pyöräily kesäolympialaisissa 1896 käytiin 8. huhtikuuta. Kilpailuun osallistui yhdeksän kilpailijaa viidestä eri valtiosta ja sen voitti Ranskan Léon Flameng. == Tulokset == Sija Nimi Maa Aika 1 Léon Flameng 3.08,19,2 2 Georgios Kolettis Ei tiedossa – Bernhard Knubel Saksa DNF (41 km) – Theodor Leupold DNF (37 km) – Edward Battel DNF (17 km) – Aristidis Konstantinidis DNF (16 km) – Joseph Rosemeyer DNF – Adolf Schmal Itävalta DNF – Joseph Welzenbacher Saksa DNF DNF = Keskeytti Flameng kaatui kilpailun puolivälissä, mutta jatkoi silti ja lopulta voitti kultaa. Luokka:Pyöräily kesäolympialaisissa 1896
Rullakiekon maailmanmestaruuskilpailut 2009

Rullakiekon maailmanmestaruuskilpailut 2009 järjestettiin Saksassa. Maailmanmestaruuden voitti Ruotsi, joka kaatoi finaalissa Yhdysvallat 6–7. Pronssia voitti isäntämaa Saksa, joka voitti pronssiottelussa Suomen 9–5. 1-divisioonan mestaruuden voitti Itävalta, hopeaa sai Iso-Britannia ja pronssia Brasilia. Itävalta siten nousi ensi vuoden mestaruuskisoihin ja viimeiseksi jäänyt Slovakia pudotettiin 1-divisioonaan. == Joukkueet ja lohkot == Mestaruuskisat oli jaettu kahteen divisioonaan ja edelleen neljään lohkoon. Lohkot A ja B pelasivat maailmanmestaruudesta ylemmässä divisioonassa ja lohkot C ja D pelasivat 1-divisioonan mestaruudesta ja noususta ylempään lohkoon. Vastaavasti ylemmän lohkon viimeinen pudotettiin 1-divisioonaan. 1-divisioonan kaksi viimeistä joukkuetta putosivat pois mestaruuskisoista. Ylempi divisioona === Lohko A === * * * * === Lohko B === * * * * 1-divisioona === Lohko C === * * * * === Lohko D === * * * * ==Lopputulokset== Sija Joukkue 1 2 3 4\. 5\. 6\. 7\. 8\. ;1-divisioona Sija Joukkue 1 2 3 4\. 5\. 6\. 7\. 8\. Luokka: Rullakiekon maailmanmestaruuskilpailut Luokka:Vuoden 2009 urheilu
Enel

Enel () on 1962 perustettu italialainen energiayritys. Yritys on julkinen ja Italian pörssissä (Borsa Italiana). Suurin omistaja on Italian hallitus yli 25% osakeomistuksella.Enel, il Tesoro vende il 5,7%. In arrivo altri 2,2 miliardiLa privatizzazione di Enel ed Eni Enelillä on yli 70 000 työntekijää 40:sä eri maassa.Enel: Dati operativi Quell' autosufficienza cercata in 40 Paesi ==Lähteet== == Aiheesta muualla == Luokka:Italialaiset energiayhtiöt Luokka:Italialaiset pörssiyhtiöt Luokka:Italialaiset valtionyhtiöt Luokka:Euronext 100 -indeksi Luokka:Euro Stoxx 50 -indeksi Luokka:FTSE MIB -indeksi
Nuon

Nuon oli Hollannin suurin energiayhtiö. Vattenfall osti hollantilaisen Nuon 8,5 mrd. eurolla (100 mrd. Kr) helmikuussa 2009. Kauppa vaatii kilpailuviranomaisten hyväksynnän. Nuon ei ollut pörssissä. Sillä on toimintaa Hollannissa, Belgiassa ja Saksassa. Yrityksellä on 3 miljoonaa asiakasta. Työntekijöitä on 10 000. Liikevaihto vastasi vuonna 2008 68 mrd. kr.Vattenfall i jätteaffär DN 23.2.2009 ==Lähteet== ==Aiheesta muualla== * Miljökritik mot Vattenfall DN 23.2.2009 Luokka:Alankomaalaiset yritykset Luokka:Energiayhtiöt
Ernie Pieterse

Ernest "Ernie" Pieterse (4. heinäkuuta 1938 Kapkaupunki – 1. marraskuuta 2017 Johannesburg) oli eteläafrikkalainen Formula 1 -kuljettaja. Hän osallistui kolmeen Formula 1 -osakilpailuun kausilla 1962, 1963 ja 1965. Hän oli parhaimmillaan 10. Etelä-Afrikan GP:ssä 1962. Hän osallistui myös MM-sarjaan kuulumattomiin kilpailuihin ja oli kahdesti viides Randin GP:ssä 1963 ja Natalin GP:ssä 1962. ==Lähteet== Luokka:Eteläafrikkalaiset Formula 1 -kuljettajat Luokka:Vuonna 1938 syntyneet Luokka:Vuonna 2017 kuolleet
François Picard

François Picard (26. huhtikuuta 1921 – 29. huhtikuuta 1996) oli ranskalainen Formula 1 -kuljettaja. Hän osallistui ainoastaan vuoden 1958 Marokon GP:hen, jossa hän keskeytti kolaroituaan Olivier Gendebienin kanssa ja saatuaan vakavia vammoja. Hän toipui mutta lopetti kilpailemisen autourheiluluokassa. == Lähteet == Luokka:Ranskalaiset Formula 1 -kuljettajat Luokka:Vuonna 1921 syntyneet Luokka:Vuonna 1996 kuolleet
FIBA Europe

FIBA Europe on yksi FIBAn komissioista. Sen toimiala on Eurooppa ja se järjestää muun muassa Koripallon Euroopan-mestaruuskilpailut. == Aiheesta muualla == *Virallinen kotisivu Luokka:Koripallo Luokka:Kansainväliset urheilujärjestöt
Gnarkill

Gnarkill on yhdysvaltalainen hardcore punk -yhtye. Se perustettiin vuonna 2002 Pennsylvaniassa. Yhtye on julkaissut kaksi albumia, jotka ovat Gnarkill (2002) ja Gnarkill vs. Unkle Matt and the ShitBirdz (2006). ==Jäsenet== * Brandon DiCamillo – laulu * Rich Vose – kitara * Bam Margera – kosketinsoittimet * Jess Margera – rummut * Matt Cole – mikseri ==Diskografia== * Gnarkill (2002) * Gnarkill vs. Unkle Matt and the ShitBirdz (2006) Luokka:Yhdysvaltalaiset hardcore punk -yhtyeet
Taina Kokkonen

Taina Kokkonen (s. 15. toukokuuta 1975 Vantaa) on suomalainen iskelmälaulaja ja radiojuontaja. Hänet kruunattiin vuonna 1999 Suomen tangokuningattareksi Seinäjoen Tangomarkkinoilla. Kokkonen oli vuosina 1994 ja 1995 toiminut Soul Train -yhtyeen laulajana.Soul train Hän ylsi vuonna 1996 Tangomarkkinoiden semifinaaliin, ja vuonna 1998 hänet valittiin ensimmäiseksi tangoprinsessaksi Kirsi Rannon voittaessa kisan.Taina Kokkonen Vuonna 2002 Kokkonen otti osaa Suomen Euro­viisujen esi­karsintaan italiankielisellä esityksellään ”Silenzio”. Voiton vei Laura Voutilaisen esittämä ”Addicted to You”. Saman vuoden joulukuussa Kokkonen päätti lopettaa uransa laulajana. Hän kertoi suhtautuneensa ammattiinsa aivan liian suurella intohimolla, mikä sitten ilmeni äkillisenä mielenkiinnon loppumisena.Satumaa Hän joutui perumaan kymmeniä vuoden 2003 keikkojaan. Samana vuonna hän toimi iskelmäradion kesäjuontajana. Vuoden 2003 aikana Kokkonen asui puolisen vuotta Italian Firenzessä opiskellen italian kieltä Accademia del Giglio -nimisessä yksityisessä koulussa. Vuonna 2004 hän esitti Kouvolan teatterissa pääosan Rodgersin ja Hammersteinin musikaalissa Karuselli. Kokkonen on kasvatustieteiden maisteri ja valmistunut luokanopettajaksi Hämeenlinnassa.http://www.tangomarkkinat.fi/th/tangokuningatar1999.htm Tangokuningatar 1999] Tällä hetkellä hän toimii luokanopettajan virassa Vantaalla. Vuonna 2007 Kokkonen meni naimisiin Cemo Timucin -nimisen IT-alalla työskentelevän diplomi-insinöörin kanssa, ja he asuvat Vantaalla Tino-poikansa kanssa. Vuonna 2009 Taina Kokkonen toimi radiojuontajana lähiradiossa, joka kuuluu Helsingin seuduilla.Taina radioon == Diskografia == ===Albumit=== * Vain taivas tietää (2000) * Täältä ikuisuuteen (2001) * 20 hittiä (2003) ===Kokoelmalevyt=== * Hittiparaati (2001) * Hittimarkkinat (2002) ==Lähteet== ==Aiheesta muualla== * Marja Nyman: Tangokuninkaalliset. Revontuli 2002. ISBN 952-5170-27-6 * Tony Latva ja Petri Tuunainen: Iskelmän tähtitaivas. WSOY 2004. ISBN 951-0-27817-3 Luokka:Tangokuningattaret Luokka:Suomalaiset juontajat Luokka:Vuonna 1975 syntyneet Luokka:Elävät henkilöt
Pyhän Konstantinuksen ja Pyhän Helenan kirkko

Pyhän Konstantinuksen ja Pyhän Helenan kirkko () on ortodoksinen kirkko Kastelórizon saarella Kreikassa. Kirkko on rakennettu vuonna 1835. Se on omistettu Kastelórizon suojeluspyhille Pyhälle Konstantinukselle ja Pyhälle Helenalle. Kirkko sijaitsee Kastelórizon eli Megístin kylässä sataman yläpuolella. Legendan mukaan se on paikalla, jolle pyhä Helena rakensi pienen kirkon jouduttuaan myrskyyn matkalla Pyhälle maalle. Kirkko on kolmilaivainen basilika, jossa on korkea marmorinen kellotorni sekä marmoriset ikonostaasit. Rakennuksessa on monia goottilaisia piirteitä. Kirkon kattoa kannattelee 12 suurta graniittista pilaria. Pilarit on tuotu vuonna 1835 mantereen puolelta Lyykian Patarasta. Perimätiedon mukaan ne ovat kuuluneet Apollonin temppeliin. == Lähteet == Luokka:Kivikirkot Luokka:Kreikan kirkot Luokka:Megísti
Korruptio Italiassa

Korruptio Italiassa kertoo Italian korruptiosta eli vallan väärinkäytöstä oman tai sidosryhmän edun tavoitteluun. Vuonna 2014 Italia oli Transparency Internationalin korruptioindeksissä 69. sijalla kaikkiaan 175 maan joukossa. Italian järjestäytyneen rikollisuuden liikevaihto on 10 % BKT:stä. Italian BKT on 1250 mrd. €. Harmaan talouden vuoksi valtio menettää 100 mrd. € verotuloja vuosittain. Julkisen hallinnon korruptiokustannukset ovat 60 mrd. €/v.Miksi italialaiset äänestävät Berlusconia, Helsingin Sanomat Jouni Kantola 27.6.2009 B3 ==Poliittinen korruptio== Transparency Internationalin (TI) mukaan ehdokkaiden ja puolueiden velvollisuus on varmistaa rahoituksen puhtaus ja kerättyjen ja käytettyjen varojen julkisuus. Puolueiden kuuluu hylätä rahoitus, joka sitoo niitä muihin kuin julkisiin etuihin. Poliittinen korruptio oli Maailman talousfoorumin (WEF) mukaan lokakuussa 2003 EU-maista suurinta Kreikassa, Irlannissa ja Italiassa. TI:n barometrissä vuonna 2006 puolueiden korruptio oli suurinta Euroopassa Italiassa ja Puolassa. Poliittiseen korruptioon voi sisältyä myös vapaa tai tuettu medianäkyvyys. Pitkään pääministerinä toiminut Silvio Berlusconi oli samanaikaisesti suurin yksityinen radio- ja tv-toimija ja valvoi kolmea valtion omistamaa verkkoa. Italiassa korkeat poliitikot on suojattu korruptiosyytteiltä. Vastaavaa on ainakin ehdotettu vuonna 2004 myös Azerbaidžanissa, Ranskassa ja Kreikassa.Global Corruption Report on political corruption (2004), Political finance s.32 TI 1.7.2004 ==Korruptio rakentamisessa== Italiassa korruptio altistaa julkisten rakennustarkastusten ja rakennusmääräysten huomioimattomuuteen. Maanjäristysalueella se on tappavaa. Maanjäristykset eivät tapa ihmisiä vaan romahtavat rakennukset.Part one: Corruption in construction, Earthquake destruction: corruption on the fault line, The Italian mafia’s legacy of high-rise death traps, 23-28, TI 2005 ==Vesihuolto== Milanossa yksityisen vesiyrityksen johtaja vangittiin paikallispoliitikkojen lahjonta-aikomuksesta 2,9 miljoonalla dollarilla vuonna 2001. Lahjonnan tavoite oli voittaa 145 miljoonan dollarin vedenpuhdistusprojektin sopimus. Myös kaupunginjohtaja vangittiin.Global Corruption Report 2008 Corruption in the Water Sector, Transparency International 2008 Milano s. 47 ENEL 240 ==Mafia== Italiassa on neljä mafiaklaania: Cosa Nostra, Camorra, ’Ndrangheta ja Sacra corona unita. Toimintaan sisältyy huumekauppa, uhkapelit, ihmiskauppa ja rakennusteollisuuden rahanpesu ja laittomat investoinnit. Mafialla on yhteyksiä Italian poliittisiin puolueisiin.Part one: Corruption in construction, Earthquake destruction: corruption on the fault line, The Italian mafia’s legacy of high-rise death traps, 23-28, TI 2005 == Katso myös == * Antonio Di Pietro * Tangentopoli * Ihmisoikeudet Italiassa ==Lähteet== Luokka:Italian politiikka Luokka:Italian talous Luokka:Korruptio Euroopassa Luokka:Rikollisuus Italiassa
Rauni Essman

Rauni Mirjam Asteljoki (o.s. Essman, 8. huhtikuuta 1918 Joensuu – 21. toukokuuta 1999 Kouvola) oli suomalainen yleisurheilija, joka menestyi parhaiten pikajuoksussa. Hän oli yksi neljästä ensimmäisestä Suomea olympialaisten yleisurheilussa edustaneesta naisesta. Rauni Essman karsiutui Berliinin 1936 olympialaisissa 100 metrin juoksun välierissä sekä 4 × 100 metrin viestijuoksun alkuerissä, jossa Suomen joukkue juoksi maansa ennätyksen 49,5 s. Vuonna 1935 Essman juoksi 100 metrillä Suomen ennätyksen 12,6 s, joka rikottiin vasta 17 vuotta myöhemmin. Seuratasolla hän edusti Enson Kisailijoita. Rauni Asteljoki oli neljän lapsen äiti. Hän opiskeli oikeustiedettä ja toimi varanotaarina Kouvolan lääninhallituksessa. == Lähteet == * === Viitteet === == Aiheesta muualla == * Luokka:Suomalaiset pikajuoksijat Luokka:Vuonna 1918 syntyneet Luokka:Vuonna 1999 kuolleet
Timo Parviainen

Timo Tapio Parviainen (s. 31. toukokuuta 1976 Helsinki) on entinen suomalainen koripalloilija. Hänet valittiin kaudella 1998–99 koripallon SM-sarjan vuoden kehittyneimmäksi pelaajaksi. Parviainen on myös pelannut 19 miesten maaottelua. Myös hänen veljensä Vesa Parviainen on valittu vuoden kehittyneimmäksi pelaajaksi. Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Raili Halttu

Raili Karin Helena Renkonen (o.s. Halttu, 13. heinäkuuta 1909 Oulu – 3. joulukuuta 2006) oli suomalainen yleisurheilija, joka menestyi parhaiten pikajuoksussa ja pituushypyssä. Hän oli yksi neljästä ensimmäisestä Suomea olympialaisten yleisurheilussa edustaneesta naisesta. Raili Halttu karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Viestissä Suomen joukkue juoksi maansa ennätyksen 49,5 s. Vuonna 1934 Halttu ylitti ensimmäisenä suomalaisnaisena pituushypyssä viisi metriä tuloksella 505 cm ja vuonna 1935 hän sivusi 100 metrillä Suomen ennätystä 12,6 s, joka alitettiin vasta 17 vuotta myöhemmin. Hänen ennätyksensä 200 metrin juoksussa oli 27,0 s. Seuratasolla hän edusti Oulun Pyrintöä ja Helsingin Naisurheilijoita. == Lähteet == * == Aiheesta muualla == * Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1909 syntyneet Luokka:Vuonna 2006 kuolleet
Ebba From

Ebba Ingegerd Svahn (o.s. From, s. 23. lokakuuta 1915 Helsinki – 25. marraskuuta 2006) oli suomalainen yleisurheilija, joka menestyi parhaiten pikajuoksussa. Hän oli yksi neljästä ensimmäisestä Suomea olympialaisten yleisurheilussa edustaneesta naisesta. Ebba From karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Viestissä Suomen joukkue juoksi maansa ennätyksen 49,5 s. Fromin omat ennätykset olivat 100 metrillä 12,7 s ja 200 metrillä 26,8 s. Seuratasolla hän edusti Idrottsklubben -32:ta. == Lähteet == * == Aiheesta muualla == * Luokka:Suomalaiset pikajuoksijat Luokka:Vuonna 1915 syntyneet Luokka:Vuonna 2006 kuolleet
Pyöräily kesäolympialaisissa 1896 – miesten 12 tunnin ajo

Miesten 12 tunnin pyöräily kesäolympialaisissa 1896 käytiin 12. huhtikuuta. Kilpailuun osallistui seitsemän urheilijaa neljästä valtiosta ja se alkoi viideltä aamulla loppuen viideltä iltapäivällä. Kultaa voitti Itävallan Adolf Schmal. == Tulokset == Sija Nimi Maa Tulos 1 Adolf Schmal Itävalta 314,997 km 2 Frank Keeping 314,664 km – Georgios Paraskevopoulos Kreikka DNF – Loverdos Kreikka DNF – A. Tryfiatis-Tripiaris Kreikka DNF – Joseph Welzenbacher Saksa DNF – Konstantinos Konstantinou Kreikka DNF Schmal ohitti kaikki muut kilpailijat kierroksella jo kilpailun alussa ja ajoi lopun matkaa Keepingin kanssa ja voitti kilpailun juuri tällä kierroksella. Luokka:Pyöräily kesäolympialaisissa 1896
Schiller (kraatteri)

Schiller on törmäyskraatteri Kuun luoteisosassa. Kraatterin halkaisija on 179,36 kmGazetteer of Planetary Nomenclature, ja syvyys 3,9 km. Kraatteri on pitkulaisen muotonsa puolesta helposti tunnistettavissa. Schilleristä itään sijaitsee kraatteri Bayer, ja kaakkoon Rost. == Lähteet == Luokka:Kuun kraatterit
Ihmisen poika, pedon poika

Ihmisen poika, pedon poika on Terveiden Käsien 22. heinäkuuta 2009 ilmestynyt EP-levy. EP on julkaistu sekä CD-, että vinyyliformaatissa. Levy sisältää paljon metallivaikutteista hardcore punkia. == Kappaleet == === A-puoli === # # # # # === B-puoli === # * # # # # == Kokoonpano == * Läjä – laulu * Pete – rummut * Lene – basso * Ilari – kitara \+ * Hannu Lindholm – taustalaulu * A. Lindholm – äänittäjä, miksaaja, masteroija == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2009 EP:t Luokka:Terveiden Käsien EP:t
Edward Battel

Edward Battel oli brittiläinen maantiepyöräilijä, ratapyöräilijä ja olympiamitalisti. Maantieajossa hän sijoittui kolmanneksi, vaikka kolaroi matkan aikana muutamia kertoja. Ratapyöräilyssä hän osallistui sprinttiin, jossa hän oli neljäs ja sadan kilometrin ajoon, jossa hän joutui keskeyttämään kilpailun. Battel työskenteli Ateenassa brittiläisessä suurlähetystössä. == Lähteet == * Battelin profiili sports-reference.com -sivustolla Luokka:Brittiläiset olympiamitalistit Luokka:Englantilaiset maantiepyöräilijät Luokka:Englantilaiset ratapyöräilijät Luokka:Syntymävuosi puuttuu Luokka:Kuolinvuosi puuttuu
MSC Cruises

thumb| MSC Preziosa Saint-Nazairessa 2013. MSC Cruises on vuonna 1987 perustettu sveitsiläinen risteily-yhtiö. Yhtiön pääoma on kokonaan Euroopassa ja se työllistää 12 000 henkilöä eri puolilla maailmaa. MSC Cruisesilla on toimistoja 43 maassa. Yhtiö kuuluu sveitsiläiseen Mediterranean Shipping Company S.A. (MSC) -nimiseen konserniin. Yhtiöllä on 12 alusta, jotka risteilevät pääasiassa Välimerellä ja Karibianmerellä. Kotipaikka on Geneve, Sveitsissä. 12 aluksellaan MSC Cruises on Euroopan toiseksi suurin risteilyvarustamo italialaisen Costa Cruisesin jälkeen. Kesällä 2018 Suomeen saapuu MSC Preziosa, MSC Orchestra sekä MSC Meraviglia. Kesällä 2009 Suomessa käyneet laivat olivat MSC Lirica, MSC Opera ja MSC Orchestra. Kaikki MSC Cruisesin laivat on rakennettu STX Europen telakalla, Saint-Nazairessa, Ranskassa. MSC Cruises on maailman neljänneksi suurin risteilyoperaattori Carnival Corporation & plc:n, Royal Caribbean Cruises Ltd.:n ja Norwegian Cruise Linesin jälkeen. Vuonna 2012 yhtiöllä matkusti 6% kaikista risteilymatkustajista. ==Historia== Alun perin perustettiin Lauro Lines, yritys tuli risteilytoimintaan vuonna 1960 ja toimi kahdella alukksella, Angelina Lauro ja Achille Lauro. Molempia aluksia kohtasi tulinen loppu, kun Angelina Lauro poltettiin St.Thomasin satamassa vuonna 1979. Tämän jälkeen Lauro Lines, joka tunnetaan myös Flotta Laurona, jatkoi huonoina aikoina risteilyliikennettä vain yhdellä aluksella, Achille Laurolla. Vuonna 1985 Achille Lauron kaappasi palestiinalainen Liberation Front. Tapaus sai paljon julkisuutta ja matkustjamäärät laskivat. Vuonna 1989 Mediterranean Shipping Company osti Lauro Linesin ja nimesi sen uudelleen StarLauro Cruises nimiseksi. 30 marraskuuta 1994 Achille Lauro syttyi tuleen ja upposi 2 joulukuuta. Vuonna 1995 yhtiön nimi muutettiin nykyiseksi MSC Cruiseksi. ==Lirica-luokka== * MSC Armonia 2001 * MSC Sinfonia 2002 * MSC Lirica 2003 * MSC Opera 2004 ==Musica-luokka== * MSC Musica 2006 * MSC Orchestra 2007 * MSC Poesia 2008 * MSC Magnifica 2010 ==Fantasia-luokka== * MSC Fantasia 2008 * MSC Splendida 2009 * MSC Divina 2012 * MSC Preziosa 2013 ==Tulevat alukset== * MSC Meraviglia (Project Vista I) - 2017 - STX Europe (St. Nazaire) * Project Seaside - marraskuu 2017 - Fincantieri * Projects Seashore - toukokuu 2018 - Fincantieri * Project Vista II - 2019 - STX Europe (St. Nazaire) * Project Vista III - 2019 STX Europe (St. Nazaire) * Project Vista IV - 2020 STX Europe (St. Nazaire) * Project World Europa - 2022 STX Europe (St. Nazaire) * Project World II - 2024 STX Europe (St. Nazaire) ==Entiset alukset== * MSC Symphony (1994–2000) * MSC Monterey (1995-2006) * MSC Rhapsody (1995–2009) * MSC Melody (1997–2013) ==Aiheesta muualla== *MSC Cruisesin nettisivut * Webcam laivoilla
Gheorghe Megelea

Gheorghe Megelea (s. 14. maaliskuuta 1954 Reşiţa) on entinen romanialainen keihäänheittäjä ja olympiamitalisti.Sports Reference LLC Megelea sijoittui nuorten EM-kilpailuissa 1973 hopealleHannus, s. 145 ja voitti kultaa universiadeissa 1975 tuloksella 81,30 m.Butler, s. 274 Montréalin 1976 olympialaisissa hän saavutti pronssia tuloksella 87,16 m. Hän heitti parhaan tuloksensa ensimmäisellä heittokierroksella kuten tekivät myös kaksi muuta mitalistia.Kluge, s. 473 Megelea on pituudeltaan 192-senttinen ja painoi Montréalin olympialaisten aikaan 101 kiloa. Hänen vuosittainen tuloskehityksensä vuosina 1970–1976 oli seuraavanlainen: 53,78 m, 60,08 m, 76,34 m, 82,26 m (nuorten Euroopan-ennätys), 78,20 m, 83,64 m ja 87,16 m. ==Lähteet== * * * * ===Viitteet=== Luokka:Romanialaiset keihäänheittäjät Luokka:Romanialaiset olympiamitalistit Luokka:Vuonna 1954 syntyneet Luokka:Elävät henkilöt
National 2

National 2 on Ranskan jalkapalloilun neljänneksi korkein sarjataso. Sarja on jaettu 4:ään 16 joukkueen lohkoon, joista lohkojen voittajat nousevat Nationaliin ja kolme viimeistä putoavat National 3:een. Sarja tunnettiin ennen nimellä Championnat de France amateur eli CFA == Joukkueet kaudella 2021-22 == ===Lohko A=== *Blois *SM Caen (res) *Chartres *Châteaubriant *Granville *Guingamp (res) *Lorient (res) *Plabennec *Poissy *Romorantin *Rouen *Saint- Malo *Saint-Pryvé *Vannes *Versailles *Vitré ===Lohko B=== *Auxerre (res) *Beauvais *Belfort *FC 93 *L'Entente SSG *Épinal *Fleury *Haguenau *Lens (res) *Metz (res) *Paris 13 Atletico *Reims (res) *Sainte-Geneviève *Saint-Maur *Saint-Quentin *Schiltigheim ===Lohko C=== *Aubagne *Fréjus Saint-Raphaël *GOAL FC *Grasse *Hyères *Jura Sud Foot *Louhans-Cuiseaux *Lyon (res) *Lyon La Duchère *Marignane Gignac *Olympic Marseille (res) *Martigues *Monaco (res) *Rumilly-Vallières *Saint-Priest *Toulon ===Lohko D=== *Andrézieux *Angers (res) *Angoulême *Bergerac *Béziers *Bourges Foot 18 *Canet Roussillon *Chamalières *Colomiers *Le Puy *Les Herbiers *Mont-de-Marsan *Montpellier (res) *Moulins Yzeure *Nantes (res) *Trélissac Luokka:Ranskan jalkapallosarjat
Unixin kaltainen käyttöjärjestelmä

Unixin kaltainen käyttöjärjestelmä (lyhyemmin *nix) on nimitys, jota käytetään Unixin tavoin toimivista käyttöjärjestelmistä, jotka eivät noudata Single UNIX Specification -standardia tai eivät ole sertifioituja. Tällaisia järjestelmiä ovat esimerkiksi Linux ja BSD. Alkuperäisen AT&T;:n Bell Labs -tutkimuskeskuksessa kehitetyn järjestelmän nimi oli UNIX. Nykyään UNIX- tavaramerkin omistaa The Open Group, joka maksua vastaan sallii sen käytön Single UNIX Specification -standardia noudattaville järjestelmille. Eric S. Raymond ja Rob Landley jakavat Unixin kaltaiset kolmeen ryhmään seuraavasti: * geneettinen Unix: lähdekoodi periytyy alkuperäisestä Bell Labsin Unixista * tavaramerkitty Unix: tekniseltä toteutukseltaan mikä tahansa, jonka on varmistettu noudattavan Unix-standardia * toiminnallisesti Unix: Unix- määrittelyn tavoin toimiva, jossa ei ole käytetty Unixista periytyvää lähdekoodia ja jota ei ole sertifioitu standardin mukaiseksi == Käyttöjärjestelmiä == * BSD ** 386BSD *** FreeBSD *** macOS *** NetBSD *** OpenBSD ** BSD/OS (BSDi)https://www.operating- system.org/betriebssystem/_english/bs-bsdi.htm * Coherent * Linux ** Debian ** Fedora ** Linux Mint ** Ubuntu * Minix * QNX * UniFLEXhttps://www.roug.org/retrocomputing/os/uniflex Muita Unixin kaltaisia ovat muun muassa kaupalliseen käyttöön suunnatut Idris (1978) ja UNOS (1982). == Lähteet == == Aiheesta muualla == * Unix-like Definition * Grokline's UNIX Ownership History Project Luokka:Unix
Kingu

Kingu (tai Qingu, karkeasti suom. taitamaton työläinen) oli babylonialaisessa mytologiassa esiintynyt miespuolinen Jumala. Hänen vanhempansa olivat miespuolinen makean veden jumala Apsû ja naispuolinen suolaisen veden jumala Tiamat. Kun Apsû murhattiin hänestä tuli myös äitinsä puoliso. Tiamat halusi tehdä Kingusta kaikkien jumalten johtajan ja hallitsijan. Siksi Tiamat antoi Kingulle kolme kohtalon taulua, joita hän alkoikin käyttää rintahaarniskana saaden niistä suuren voiman. Niin Kingusta tuli Tiamatin armeijan johtaja. Nuori Marduk-jumala kuitenkin kapinoi vanhempia jumalia vastaan ja surmasi Tiamatin. Myös Kingu hävisi taistelunsa Mardukia vastaan ja Marduk vuodatti hänen verensä tehdäkseen siitä ihmiskunnan. Marduk myös otti kohtalon taulut ja tuli jumalien johtajaksi. Kingun vaiheet kuvataan tarkasti babylonialaisten luomistarussa Enuma Eliš.Enuma Elish Babylonian Creation Myth. Kääntänyt N. K. Sandars. == Lähteet == Luokka:Mesopotamialaiset jumalat
Tomas Ek

Georg Tomas Bertel Ek (6. tammikuuta 1957 Helsinki – 2. toukokuuta 2020 HelsinkiKuolinilmoitus. Helsingin Sanomat 24.5.2020, s. C 20. ) oli suomenruotsalainen radiotoimittaja ja muusikko. Ekin ura muusikkona alkoi kun hän voitti koulukaverinsa Pasi Hiihtolan kanssa Nylands svenska ungdomsföreningin järjestämän kykyjenetsintäkilpailun bändisarjan. Parhaat pääsivät esiintymään televisioon, josta Kompass Recordsin Christian Schwindt keksi Ekin. Vuonna 1976 Ekin säveltämä ja Hiihtolan sanoittama ”Nuoruus” kuultiin Syksyn Sävelen satoa -ohjelmassa, ja se soi sen jälkeen myös radiossa. Ek lähti kuitenkin ensilevytyksen jälkeen opiskelemaan Helsingin yliopistoon. Ekin seuraava levy oli vuonna 1979 Pave Maijasen tuottama albumi Elämänmyönteinen hyönteinen. Toinen albumi Mainosvalot ilmestyi seuraavana vuonna. Vuoden 1984 euro­viisu­karsinnoissa Ek esitti Yleisradion valitsemana solistina kolme laulua, joista kaksi ruotsiksi ja yhden Leena Nilssonin kanssa. Vuoden 1990 euroviisukarsinnoissa Ek sijoittui neljänneksi kappaleellaan ”Du går så skyggt”. Ek työskenteli vuodesta 1986 Yleisradion ruotsinkielisen radion toimittajana. Vuonna 1993 hän näytteli yhdeksäsluokkalaisista ja heidän opettajistaan kertovassa tv-sarjassa "16". Siinä hän lauloi "Vi ska va vi" -dueton Ami Aspelundin kanssa. Vuonna 2006 hän julkaisi mini-EP:n "Orfelino" ja 2017 Youtubessa laulun "Livet". Tomas Ekin puoliso oli toimittaja Bettina Sågbom-Ek. Ekillä diagnosoitiin vuoden 2020 alussa syöpä ja hänet leikattiin, mutta hän menehtyi kahden suuren leikkauksen aiheuttamiin komplikaatioihin. Tomas Ek oli näyttelijä Cecilia Heikelin poika. == Diskografia == * * * * * * == Lähteet == Luokka:Suomalaiset laulajat Luokka:Suomalaiset radiotoimittajat Luokka:Vuonna 1957 syntyneet Luokka:Vuonna 2020 kuolleet
Panhard-tanko

Panhard-tanko on auton alustassa käytetty tanko, jonka tarkoitus on välittää ajoneuvon kulkusuuntaan nähden sivuttaissuuntaisia voimia rungon ja jäykän akselin välillä siten, että rungon ja akseliston keskilinjan välinen etäisyys pysyy jotakuinkin vakiona. Samalla tanko kuitenkin sallii pystysuuntaisen, ajoneuvon jousituksesta johtuvan liikkeen. Tangon nimitys juontaa ranskalaisesta Panhard-merkkisestä autonvalmistajasta, jonka tuotteissa niitä ensimmäisenä käytettiin. Panhard-tankoa käytetään usein kierre- tai ilmajousituksella varustettujen jäykkien taka-akselien yhteydessä, sillä nämä jousitustyypit eivät kykene välittämään sivuttaissuuntaisia voimia akselin ja rungon välillä, toisin kuin lehtijousitus, jolla varustetuissa akseleissa panhard-tankoa näkee vain poikkeustapauksissa. Tanko on nivelletty kummastakin päästä siten, että jousitus voi toimia häiriöttä. Panhard-tangon etuna on edullinen hinta ja yksinkertainen rakenne. Haittana siinä on pienen sivuttaissuuntaisen liikkeen aiheuttaminen akseliston ja rungon keskilinjan kesken jouston aikana. Tämä johtuu tangon säteittäisestä liikeradasta koriin nähden. Ongelma on kuitenkin sitä pienempi mitä pidempää tankoa käytetään, eli mitä suurempi on liikeradan säde. Tankoa käytetään nykyään enimmäkseen henkilöautoa isommissa ajoneuvoissa.Panhard Bars: The Rest of the Story! ==Lähteet== Luokka:Auton rakenne Luokka:Panhard
Ningišzida

Ningišzida (sumeria: dnin-ǧiš-zi-da) oli mesopotamialaisessa mytologiassa esiintynyt manalan jumala. Hän oli myös lääkäritaidon, hedelmällisyyden ja luonnon jumala. Hänen nimensä on sumeria ja tarkoittaa "hyvän puun jumalaa" tai "luotettavaa työkalua". Puu saattaa tässä yhteydessä viitata paitsi luontoon, myös penikseen ja sitä kautta hedelmällisyyteen.Sumerian.org Questions and Answers: 20. The Deity Ningishzida Ningišzida kuvataan usein käärmeenä tai ihmispäisenä käärmeenä. == Mesopotamialaisessa mytologiassa == Ningišzida oli Ninazun poika, ja sukua Ngeshtin-analle. Hänen vaimonaan mainittiin joko Ninazimua tai Dazimua.Sumerian Mythology: Chapter II. Myths of Origins Hän oli myös yksi kuningas Gilgamešin esi-isistä. Hänen symbolinaan toimi sarvekas käärme. Joissain myytin versioissa Ningišzidaa pidetään naispuolisena. Sumerilaisessa mytologiassa hän esiintyy toisena Anun taivaallisen palatsin vartijoista, toisen ollessa Dumuzid. == Esiintyminen muualla == * Necronomiconin Simonin versio sisältää version Ištarin manalaan laskeutumisesta. Kirjassa käytetään jumalan nimestä muotoa Ninnghižidda. * Saksassa toimi Ninnghizhidda-niminen black metal -yhtye vuosina 1997 – 2003. == Lähteet == Luokka:Kasvillisuuden jumalat Luokka:Manalan jumalat Luokka:Mesopotamialaiset jumalat
Dazimua

Dazimua eli Ninazimua oli sumerilaisessa mytologiassa esiintynyt jumalatar. Hän oli yksi kahdeksasta henkiolennosta jotka syntyivät kun Enki yritti helpottaa lukuisia sairauksiaan ja synnytti jokaisen lievittämiseksi yhden jumalan. Dazimua syntyi hänen kylkensä kivuista. Myöhemmin Dazimuasta tuli käärmejumala Ningišzidan vaimo.Sumerian Mythology: Chapter II. Myths of Origins Toisinaan Ningišzidan vaimona mainitaan Ninazimua. Luultavasti Ninazimua oli Dazimuan toinen nimi, mutta on myös mahdollista että hän oli toinen, samankaltainen jumaluus. == Lähteet == Luokka:Mesopotamialaiset jumalattaret
Nokia 5630 XpressMusic

Nokia 5630 XpressMusic on S60-käyttöjärjestelmän puhelin. Puhelin julkaistiin helmikuussa 2009 ja se tuli markkinoille saman vuoden kesäkuussa. Nokia 5630 XpressMusic -puhelimen ominaisuuksiin kuuluu musiikkisoitin, erilliset musiikki- ja videonäppäimet sekä 4 Gt:n muistikortti. Laite tukee 16 Gt:n muistikortteja ja eri musiikkitiedostomuotoja. Ääniohjatun Say and Play -toiminnon avulla kappaleen toiston voi aloittaa sanomalla ääneen artistin tai kappaleen nimen. Puhelin sisältää N-Gage-pelipalvelun. == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet Luokka:Nokian matkapuhelimet Nokia 5630 Luokka:Vuoden 2009 matkapuhelimet